open-index/open-wikipedia-markdown huggingface dataset:
น้ำอัดลม

thumb|แก้วโคล่า เสิร์ฟพร้อมก้อนน้ำแข็ง

**น้ำอัดลม** เป็นเครื่องดื่มชนิดหนึ่งที่ไม่มีส่วนผสมของแอลกอฮอล์ มีสีสันแตกต่างกันไป มีคนนิยมดื่มมากและสามารถหาซื้อได้ทั่วไปในร้านที่ขายเครื่องดื่ม นิยมบรรจุในรูปแบบกระป๋อง ขวดแก้ว ขวดพลาสติก เป็นต้น

## ส่วนประกอบ
น้ำอัดลมมีส่วนประกอบที่สำคัญ 3 ส่วน คือ น้ำ (น้ำนี้จะต้องเป็นน้ำสะอาด สามารถใช้น้ำประปา แต่ส่วนใหญ่แล้วจะมาจากน้ำบาดาลที่ผ่านการกรองและฆ่าเชื้อโรคด้วยคลอรีน), น้ำตาล, สารปรุงแต่งที่เรียกว่าหัวเชื้อ ซึ่งเป็นส่วนผสมของสารที่ให้กลิ่นและสี, และกรดคาร์บอนิกซึ่งถูกอัดเข้าในภาชนะบรรจุ บางครั้งมีส่วนผสมของน้ำผลไม้เล็กน้อย น้ำอัดลมแต่ละยี่ห้อก็มีส่วนผสมลับเฉพาะของตนเอง

กรดคาร์บอนิกในภาชนะบรรจุเมื่อสัมผัสอากาศ จะแยกตัวเป็นก๊าซคาร์บอนไดออกไซด์กับน้ำ เป็นฟองที่เกิดขึ้นเวลาเปิดขวดหรือกระป๋อง การเขย่าก็เป็นการกระตุ้นปฏิกิริยาของกรดคาร์บอนิกให้เกิดเร็วขึ้นและมากขึ้น ฟองก๊าซคาร์บอนไดออกไซด์ก็เกิดมากขึ้นจนล้นภาชนะได้ 

## กระบวนการเกิดฟอง
เมื่อเปิดภาชนะบรรจุน้ำอัดลม ความดันภายในจะลดลง ทำให้กรดคาร์บอนิกสลายตัวเป็นน้ำและก๊าซคาร์บอนไดออกไซด์ ก๊าซที่แยกตัวออกมาจะเกิดเป็นฟองลอยขึ้นสู่ผิวของเหลว การเขย่าภาชนะก่อนเปิดจะกระตุ้นให้ก๊าซแยกตัวเร็วและมากขึ้น จนอาจทำให้น้ำอัดลมพุ่งล้นออกจากภาชนะได้

## ประเภท
น้ำอัดลมสามารถแบ่งออกได้เป็น 2 ประเภทหลักตามลักษณะของกลิ่น สี และส่วนประกอบ ได้แก่

### น้ำอัดลมรสโคล่า
เป็นน้ำอัดลมที่ปรุงแต่งด้วยหัวน้ำเชื้อจากโคล่า ซึ่งโดยทั่วไปมีส่วนผสมของคาเฟอีน ปริมาณคาเฟอีนอาจแตกต่างกันไปตามยี่ห้อ สีของน้ำอัดลมโคล่ามักเป็นสีน้ำตาลเข้ม ซึ่งได้จากสีผสมอาหารที่มีลักษณะคล้ายน้ำตาลเคี่ยว

### น้ำอัดลมที่ไม่ใช่โคล่า
ได้แก่น้ำอัดลมใสไม่มีสี เช่น รสเลมอน-ไลม์ และน้ำอัดลมที่แต่งกลิ่นรสเลียนแบบผลไม้ เช่น ส้ม องุ่น มะนาว ลิ้นจี่ รวมถึงน้ำอัดลมสีต่าง ๆ และรูทเบียร์ น้ำอัดลมในกลุ่มนี้ส่วนใหญ่มักไม่มีคาเฟอีน อย่างไรก็ตาม บางยี่ห้ออาจเติมคาเฟอีนสกัดในปริมาณเล็กน้อยเพื่อให้เกิดฤทธิ์กระตุ้น
#

## ดูเพิ่ม

* โค้ก
* เป๊ปซี่
* โซดา
* ไวน์
* น้ำโคล่า

หมวดหมู่:น้ำอัดลม
หมวดหมู่:อาหารสะดวกซื้อ

## อ้างอิง
เน็ตสเคป แนวิเกเตอร์

**เน็ตสเคป แนวิเกเตอร์** () เป็นเว็บเบราว์เซอร์ของค่าย AOL เปิดตัวในปี พ.ศ. 2537 มีสัญลักษณ์อันโดดเด่นเป็นรูปประภาคาร สมัยหนึ่งเคยมียอดนิยมใช้เป็นคู่แข่งของ อินเทอร์เน็ตเอกซ์พลอเรอร์ 5 บริษัทเน็ตสเคปใช้เวลาพัฒนาบราว์เซอร์ตัวนี้แค่หกเดือน หนึ่งปีต่อมา เน็ตสเคปเนวิเกเตอร์ ก็ได้กลายเป็นเว็บเบราว์เซอร์ที่ได้รับความนิยมมากที่สุดในโลกโดยทิ้งห่าง อินเทอร์เน็ตเอกซ์พลอเรอร์ 80% ต่อ 30%
รุ่นสุดท้ายที่ออกคือ เน็ตสเคปแนวิเกเตอร์ 9 ซึ่งเป็นรุ่นที่ต่อจาก เน็ตสเคปเบราว์เซอร์ 8

## ดูเพิ่ม
* รายชื่อเว็บเบราว์เซอร์
* เน็ตสเคป

## อ้างอิง

หมวดหมู่:เว็บเบราว์เซอร์
ฟังก์ชันพาย

ในทางคณิตศาสตร์ **ฟังก์ชันพาย** (Pi/pi function) เป็นชื่อฟังก์ชันที่แตกต่างกันอยู่สองประเภท ได้แก่
* \pi(x)\,\! (**pi function**, *p ตัวเล็ก*) คือ ฟังก์ชันนับจำนวนเฉพาะ (prime-counting function)
* \Pi(x)\,\! (**Pi function**, *P ตัวใหญ่*) คือ ฟังก์ชันแกมมา (Gamma function) ที่เลื่อนออฟเซตให้ตรงกับฟังก์ชันแฟกทอเรียล (factorial)
นีเมอร์เทีย

**นีมอร์เทียน** หรือ **หนอนริบบิ้น** () เป็นไฟลัมหนึ่งของสัตว์ไม่มีกระดูกสันหลัง มีทั้งหมดประมาณ 1,400 สายพันธุ์ ส่วนใหญ่อาศัยอยู่ในทะเล  บางชนิดพบได้ในมหาสมุทรทั่วโลก มีเพียงไม่กี่ชนิดเท่านั้นที่อาศัยอยู่ในน้ำจืด ชนิดที่อาศัยในทะเล เช่น หนอนริบบิ้น  (Lineus longissimus)

หมวดหมู่:สัตว์ไม่มีกระดูกสันหลัง
หมวดหมู่:ไฟลัม
ปริพันธ์อ็อยเลอร์

ในทางคณิตศาสตร์ **ปริพันธ์อ็อยเลอร์** () แบ่งได้เป็นสองประเภทได้แก่
# *[[ปริพันธ์]]อ็อยเลอร์แบบที่ 1* คือ ฟังก์ชันบีตา (Beta function) 
\mathrm{\Beta} (x,y) = \int_0^1t^{x-1} (1-t) ^{y-1}\,dt =\frac{\Gamma (x) \Gamma (y)}{\Gamma (x+y)}
# *ปริพันธ์อ็อยเลอร์แบบที่ 2* คือ ฟังก์ชันแกมมา (Gamma function) 
\Gamma (z) = \int_0^\infty  t^{z-1}\,e^{-t}\,dt

สำหรับจำนวนธรรมชาติ *m* และ *n*
::\mathrm{\Beta} (n,m) = {(n-1) ! (m-1) ! \over (n+m-1) !}={n+m \over nm{n+m \choose n}}
::\Gamma (n) = (n-1) ! \,

## ดูเพิ่ม
* เลอ็อนฮาร์ท อ็อยเลอร์

หมวดหมู่:ฟังก์ชันแกมมาและฟังก์ชันอื่นที่เกี่ยวข้อง
พลาโคซัว

**พลาโคซัว** (; ) เป็นไฟลัมของสัตว์ไม่มีกระดูกสันหลังในทะเลที่อาศัยโดยอิสระ (ไม่ใช่ปรสิต) พวกมันมีลักษณะคล้ายก้อนเนื้อที่ประกอบด้วยเซลล์ที่รวมตัวกัน เคลื่อนที่ในน้ำด้วยการเคลื่อนไหวของซิเลีย กินอาหารโดยการกลืน สืบพันธุ์ด้วยการแบ่งตัวหรือการแตกหน่อ พลาโคซัวได้รับการขนานนามว่าเป็น "สัตว์ที่เรียบง่ายที่สุดในโลก" การวิเคราะห์เชิงโครงสร้างและโมเลกุลสนับสนุนให้สัตว์เหล่านี้จัดอยู่ในกลุ่มสัตว์พื้นฐานที่สุด

*[[Trichoplax adhaerens]]* พลาโคซัวชนิดแรกที่พบ ได้รับการค้นพบใน ค.ศ. 1883 โดย Franz Eilhard Schulze (1840–1921) นักสัตววิทยาชาวเยอรมัน Karl Gottlieb Grell (1912–1994) ชาวเยอรมันอีกคนที่บรรยายถึงความพิเศษ จัดตั้งไฟลัมใหม่ชื่อ Placozoa ใน ค.ศ. 1971 โดยยังคงเป็นไฟลัมที่มีเพียงชนิดเดียวเป็นเวลากว่าศตวรรษ สัตว์ชนิดใหม่เริ่มบรรจุเข้าในไฟลัมนี้นับตั้งแต่ ค.ศ. 2018 จนถึงตอนนี้มีชนิดเพิ่มเติมที่ได้รับการบรรยายสามชนิดในสองชั้นเฉพาะ คือ: Uniplacotomia (*[[Hoilungia hongkongensis]]* ใน ค.ศ. 2018 กับ *[[Cladtertia collaboinventa]]* ใน ค.ศ. 2022) และ Polyplacotomia (*[[Polyplacotoma mediterranea]]* ชนิดฐานล่าสุด ใน ค.ศ. 2019) มีการค้นพบฟอสซิลเพียงชนิดเดียวในยุคจูแรสซิกตอนกลางชื่อ *[[Maculicorpus microbialis]]*

## ประวัติ
*Trichoplax* ค้นพบใน ค.ศ. 1883 โดย Franz Eilhard Schulze นักสัตววิทยาชาวเยอรมัน ในพิพิธภัณฑ์สัตว์น้ำทะเลที่สถาบันสัตววิทยาที่กราทซ์ ประเทศออสเตรีย ชื่อสามัญมาจากภาษากรีกคลาสสิกว่า  (**') หมายถึง "ขน" และ  (**') "แผ่น" ชื่อเฉพาะที่ว่า *adhaerens* มาจากภาษาละติน แปลว่า "ยึดติด" สะท้อนถึงแนวโน้มที่จะยึดติดกับแผ่นแก้วและปิเปตต์ที่ใช้ในการตรวจสอบ Schulze พบว่าสัตว์ชนิดนี้ไม่สามารถเป็นสมาชิกของไฟลัมที่มีอยู่ได้ และจากโครงสร้างและพฤติกรรมที่เรียบง่าย จึงสรุปใน ค.ศ. 1891 ว่ามันต้องเป็นเมทาซัว (สัตว์) ยุคแรก นอกจากนี้ เขายังสังเกตการสืบพันธุ์ด้วยการแบ่งตัว ชั้นเซลล์ และการเคลื่อนที่

ใน ค.ศ. 1893 Francesco Saverio Monticelli นักสัตววิทยาอิตาลี บรรยายสัตว์ที่ชนิดที่เขาตั้งชื่อว่า *Treptoplax* ซึ่งเป็นตัวอย่างที่เขาเก็บมาจากเนเปิลส์ เขาตั้งชื่อสายพันธุ์ *T. reptans* ใน ค.ศ. 1896 Monticelli ไม่ได้เก็บรักษาสัตว์ชนิดนี้ไว้และไม่พบตัวอย่างอื่นอีกเลย ส่งผลให้การระบุชนิดนั้นเป็นเรื่องน่าสงสัยและปฏิเสธสายพันธุ์นี้

## ความสัมพันธ์เชิงวิวัฒนาการ
ไม่มีหลักฐานฟอสซิลที่น่าเชื่อถือเกี่ยวกับพลาโคซัว แม้ว่า *[[Dickinsonia]]* ชีวชาติยุคอีดีแอคารัน (สิ่งมีชีวิตก่อนแคมเบรียน, ) มีรูปร่างคล้ายกับพลาโคซัว Knaust (2021) รายงานการเก็บรักษาฟอสซิลพลาโคซัวในชั้นไมโครเบียไลต์จาก Muschelkalk ของยุคไทรแอสซิกตอนกลาง (ประเทศเยอรมนี)

## อ้างอิง

## แหล่งข้อมูลอื่น

* The ''Trichoplax adhaerens'' Grell-BS-1999 v1.0 Genome Portal at the DOE Joint Genome Institute
* The ''Trichoplax'' Genome Project at the Yale Peabody Museum
* A Weird Wee Beastie: Trichoplax adhaerens
* Research articles from the ITZ, TiHo Hannover
* Information page from the University of California at Berkeley
*  – Mitochondrial DNA and 16S rRNA analysis and phylogeny of *Trichoplax adhaerens*
* Historical overview of ''Trichoplax'' research
* Science Daily: Genome Of Simplest Animal Reveals Ancient Lineage, Confounding Array Of Complex Capabilities
* Vicki Buchsbaum Pearse, and Oliver Voigt, 2007. "Field biology of placozoans (Trichoplax): distribution, diversity, biotic interactions. Integrative and Comparative Biology", .


หมวดหมู่:สัตว์ไม่มีกระดูกสันหลัง
หมวดหมู่:ไฟลัม
แล็กโทบาซิลลัส

**แล็กโทบาซิลลัส** () เป็นแบคทีเรียชนิดที่มีประโยชน์ต่อร่างกายและพบตามธรรมชาติในทางเดินลำไส้และช่องคลอด แล็กโทบาซิลลัสใช้ในการผลิตนมเปรี้ยวและโยเกิร์ต

แล็กโทบาซิลลัสช่วยลดระยะเวลาที่เกิดอาการท้องเสียลงมาได้ถึงสองในสามภายในหนึ่งวัน

## อ้างอิง

หมวดหมู่:แบคทีเรียแกรมบวก
หมวดหมู่:วิทยาศาสตร์การอาหาร
ธงชาติมาเลเซีย

**[[ธงชาติ]][[มาเลเซีย]]** หรือ **จาลูร์เกอมีลัง** ( มีความหมายว่า ธงริ้วแห่งเกียรติศักดิ์) มีลักษณะเป็นธงสี่เหลี่ยมผืนผ้ากว้าง 1 ส่วน ยาว 2 ส่วน พื้นสีแดงสลับสีขาวรวม 14 แถบ แต่ละแถบมีความกว้างเท่ากัน ที่มุมธงด้านคันธงมีรูปสี่เหลี่ยมผืนผ้าสีน้ำเงินกว้าง 8 ใน 14 ส่วนของผืนธงด้านกว้าง และยาวกึ่งหนึ่งของผืนธงด้านยาว ภายในบรรจุเครื่องหมายพระจันทร์เสี้ยวและดาว 14 แฉก ที่มีชื่อว่า "บินตังเปอร์เซกูตัน" ("Bintang Persekutuan") หรือ "ดาราสหพันธ์" 

## ความหมาย
thumb|200px|แบบสัดส่วนของธงชาติมาเลเซีย

แถบริ้วสีแดงและสีขาวทั้ง 14 ริ้วซึ่งมีความกว้างเท่ากัน หมายถึงสถานะอันเสมอภาคของรัฐสมาชิกทั้ง 13 รัฐ และรัฐบาลกลางที่กัวลาลัมเปอร์ ดาว 14 แฉกหมายถึงความเป็นเอกภาพในหมู่รัฐดังกล่าวทั้งหมด พระจันทร์เสี้ยวหมายถึงศาสนาอิสลามอันเป็นศาสนาประจำชาติ สีเหลืองในพระจันทร์เสี้ยวและดาราสหพันธ์คือสีแห่งยังดี เปอร์ตวน อากง ผู้เป็นประมุขแห่งสหพันธรัฐ ส่วนสีน้ำเงินนั้นหมายถึงความสามัคคีของชาวมาเลเซีย 

## ประวัติ
[thumb|right|[ไฟล์:FIAV 110010.svg|23px ธงชาติมาลายา ค.ศ. 1950 - 1963 สัดส่วนธง 1:2]]

ธงชาติมาเลเซียแบบแรกสุดคือธงชาติสหพันธรัฐมาลายา ลักษณะเป็นธงสี่เหลี่ยมผืนผ้ามีแถบสี 4 สีขนาดเท่ากันเรียงจากบนลงล่าง คือ สีขาว สีแดง สีเหลือง และดำ ตรงกลางผืนธงมีตราเสือเผ่นบนพื้นวงกลมสีขาว เริ่มใช้ในปี พ.ศ. 2439 โดยธงนี้จะต้องชักคู่กับธงชาติสหราชอาณาจักรด้วย

ต่อมาในปี พ.ศ. 2493 ได้มีการเปลี่ยนธงชาติสหพันธรัฐมาเลเซียมาเป็นธงริ้วแดงสลับขาว 11 แถบ ประกอบด้วยพระจันทร์เสี้ยวและดาราแห่งสหพันธ์ 11 แฉกในพื้นสี่เหลี่ยมสีน้ำเงิน เพื่อแทนรัฐทั้ง 11 รัฐ คือ ปะลิส ไทรบุรี เปรัก กลันตัน ตรังกานู ปะหัง เนอเกอรีเซิมบีลัน เซอลาโงร์ ปีนัง ยะโฮร์ และมะละกา ธงนี้ได้ชักขึ้นเป็นครั้งแรกคู่กับธงชาติสหราชอาณาจักรเมื่อวันที่ 26 พฤษภาคม พ.ศ. 2493 ที่หน้าพระราชวังเซอลาโงร์ (Istana Selangor) และได้ชักขึ้นเป็นธงรัฐเอกราชครั้งแรกที่หน้าจัตุรัสเอกราช (Merdeka Square) ในวันที่ 31 สิงหาคม พ.ศ. 2500 

ในปี พ.ศ. 2506 ได้มีการปรับแก้แบบธงชาติให้เป็นแบบที่ปรากฏอยู่ในปัจจุบัน โดยเพิ่มแถบแดงสลับขาวเป็น 14 แถบ และรัศมีดาราแห่งสหพันธ์เป็น 14 แฉกเพื่อแทนรัฐในสหพันธ์ทั้ง 14 รัฐ เนื่องจากมาเลเซียได้รับเอารัฐซาบะฮ์ รัฐซาราวัก และรัฐสิงคโปร์เข้าร่วมสหพันธ์ด้วย แม้ต่อมาสิงคโปร์จะแยกตัวเป็นเอกราชในปี พ.ศ. 2508 ก็ตาม แต่ริ้วธงและรัศมีของดาราแห่งสหพันธ์ยังคงมีจำนวนอยู่เท่าเดิม เนื่องจากได้เปลี่ยนความหมายของรัฐสุดท้ายจากรัฐสิงคโปร์เป็นรัฐบาลกลางที่กัวลาลัมเปอร์ซึ่งเป็นเมืองหลวงของประเทศ

## ธงสำคัญอื่น ๆ
โดยทั่วไปแล้วเรือของรัฐบาลมาเลเซียจะใช้ธงชาติเป็นสัญลักษณ์ประจำเรือ (state ensign) นอกจากนี้ยังมีการใช้ธงอื่นดังปรากฏในตารางเบื้องล่าง

## อ้างอิง

## ดูเพิ่ม
* ธงในประเทศมาเลเซีย
* ตราแผ่นดินของมาเลเซีย

## แหล่งข้อมูลอื่น

* 

มาเลเซีย
หมวดหมู่:สัญลักษณ์ของประเทศมาเลเซีย
ยางแท่งความหนืดคงที่

**ยางแท่งความหนืดคงที่** (Constant Viscosity Rubber) : เป็นยางธรรมชาติที่ผลิตขึ้นเพื่อใช้ในอุตสาหกรรมทำผลิตภัณฑ์ที่ต้องการควบคุมความหนืดของยางที่ใช้ในการแปรรูป เช่น อุตสาหกรรมยางท่อ, อุตสาหกรรมทำกาว ยางแท่งความหนืดคงที่มี 3 เกรด คือ STR 5 CV, STR 10 CV และ STR 20 CV มีการปรับความหนืดให้สม่ำเสมออยู่ที่ 37-39 หน่วยมูนี่ โดยเติมสารเคมีควบคุมความหนืดในกลุ่ม monofunctionaldehydic condensing reagents ลงไปทำปฏิกิริยากับอนุมูลหมู่อัลดีไฮด์ เพื่อป้องกันการเกิดพันธะไฮโดรเจนระหว่างโครงสร้างโมเลกุลยาง ที่เป็นสาเหตุให้ความหนืดเพิ่ม เรียกว่า storage-hardening ส่งผลให้ค่าความอ่อนตัวแรกเริ่มของยางดิบ (P0) สูงขึ้น สารปรับความหนืดที่นิยมใช้กันคือ Hydroxylamine hydrochloride เพราะราคาถูก และหาซื้อง่าย ใช้ในรูปของเกลือที่ละลายในน้ำ
วัตถุดิบที่ใช้ในการผลิตมี 2 แบบ คือ น้ำยาง และ ยางก้อนจับตัว ในน้ำยางจะใส่ Hydroxylamine hydrochloride ในปริมาณ 0.15% โดยน้ำหนัก ส่วนในยางก้อนจับตัวจะใส่ในปริมาณ 0.4% โดยน้ำหนัก แล้วแช่ไว้ 16 ชั่วโมง จึงนำยางมาเข้าสู่กระบวนการแปรรูป และเพื่อปรับปรุงสมบัติและป้องกันการติดของยางแท่ง จะมีการเติมน้ำมันละหุ่งลงไป 0.7% โดยน้ำหนัก ลงไปในน้ำยางแล้วกวน หรือ สเปรไปบนยางที่ย่อยแล้วในกรณียางก้อนจับตัว

## อ้างอิง

หมวดหมู่:ยาง
กัวเต็งอัก

**กัวเต็งอัก** () เป็นตัวละครในนิยายกำลังภายในของกิมย้ง เรื่องมังกรหยก

กัวเต็งอักเป็นอาจารย์ใหญ่ของก๊วยเจ๋ง เป็นคนตาบอด แต่มีหูทิพย์ เดิมมีเรื่องราวกับศพเหล็ก และศพทองแดงทำให้เสียตาทั้งสองข้างไป ทำให้จงเกลียดจงชังวิชาเก้าอิมแปะกุ๊กเหยี่ยว และอึ้งเอี๊ยะซือ รวมทั้งอึ้งย้งเป็นอันมาก กัวเต็งอักเป็นตัวละครที่มีบทบาทสำคัญต่อตอนจบของทั้งภาคจอมยุทธก๊วยเจ๋ง และ จอมยุทธอินทรีเอี้ยก๊วยตอนจบเป็นอย่างมาก เพราะเป็นผู้ที่ชี้แจงความจริงให้กับตัวเอกทั้งสองตอน ครั้งหนึ่งเคยโกรธเคืองก๊วยเจ๋งถึงกับกลืนฟันของตัวเองลงท้อง เนื่องเพราะเข้าใจผิดคิดว่าก๊วยเจ๋งไม่เชื่อฟังอาจารย์ คิดล้างครู

หมวดหมู่:ตัวละครในนิยายกำลังภายใน
หมวดหมู่:มังกรหยก
การจับช้าง

thumb|250px|การคล้องช้าง

**การจับช้าง** หรือ **การคล้องช้าง** ถือเป็นศิลปศาสตร์อย่างหนึ่งที่มีการเรียนรู้มาตั้งแต่โบราณ โดยเฉพาะอย่างยิ่งองค์พระมหากษัตริย์ไทย ซึ่งต้องศึกษาศิลปวิทยาแขนงนี้เพื่อทรงสามารถสรรหาช้างดีมาไว้ประดับพระบารมี ทั้งในยามปกติจะใช้ทรงเป็นพาหนะ และในยามสงครามที่จะทรงใช้เป็นคชาธารออกรณรงค์หมู่ปัจจามิตร ดังนั้น จะพบว่าในประวัติศาสตร์องค์พระมหากษัตริย์ทรงมักจะเสด็จออก เพื่อไปวังช้างด้วยพระองค์เอง ทั้งนี้ก็เพื่อฝึกพระองค์และขุนนางช้าราชบริพาร ได้ฝึกซ้อมการคล้องช้างป่าให้มีความชำนาญเชี่ยวชาญในการจับช้าง และรอบรู้ถึงป่าในราชอาณาจักรได้ดีขึ้น ทั้งเป็นการฝึกการขับขี่ช้าง และใช้ช้างให้ชำนาญขึ้น นอกจากนี้การไปวังช้าง หรือการคล้องช้างนี้ก็เพื่อคัดเลือกช้างมาไว้ใช้งานเป็นพาหนะบรรทุกสิ่งของต่างๆ

ในการจับช้างในป่าเพื่อนำช้างมาฝึกหัดในงานต่างๆ ไม่ว่าจะเป็นการฝึกช้างศึกช่วยรบ หรือนำช้างงานแบกสัมภาระต่างๆ หรือจับช้างมาเพื่อส่งออกไปขายในดินแดนใกล้เคียง โดยบุคคลที่มาร่วมจับช้างเหล่านี้ที่มีแต่โบราณที่เรียกว่า ควาญ ถ้าเป็นผู้ที่เพิ่งจะเริ่มมาทำงาน เรียกว่า "ควาญซ้าย" และ ถ้ามีความชำนาญมากขึ้นจะได้รับเลื่อนตำแหน่งเป็น "ควาญขวา" และถ้ามีความเชี่ยวชาญในการจับช้างมากขึ้น และมีอายุสมควรจะได้รับเลื่อนเป็น "หมอช้าง" แต่ที่สำคัญจะต้องเป็นคนที่มีความสามารถในการคล้องช้างเหนือควาญช้างผู้อื่น หมอช้างเองก็ยังมีครูที่คอยควบคุมอยู่อีกชั้นหนึ่ง ที่เรียกว่า "ปะกรรม" หรือ "ปะกำ" ซึ่งจะรับคำสั่งจากหัวหน้าใหญ่ซึ่งเรียกว่า "ปฏิยายะ" อีกต่อหนึ่ง

## วิธีการจับช้างหรือการคล้องช้าง
* การคล้องช้างในเพนียด
* การคล้องช้างหรือจับช้างในซอง
* การจับช้างด้วยวิธีหลุมพราง
* การคล้องช้างหรือการจับช้างกลางน้ำ
* การจับช้างด้วยวิธีใช้ช้างต่อ

## ดูเพิ่ม
* เพนียดคล้องช้าง
* คชศาสตร์

## อ้างอิง
* ณัฎฐภัทร จันทวิช. **ชุดมรดกไทย: ช้างราชพาหนะ**. กรุงเทพฯ :มรดกไทย, 2542. หน้า 91-150. ISBN 9742567565

หมวดหมู่:ช้าง
ยางฮีเวียพลัส เอ็มจี

**ยางฮีเวียพลัส เอ็มจี** (Heveaplus MG) : ยางธรรมชาติที่มีการปรับสภาพโครงสร้างให้มีโครงสร้างโมเลกุลของเทอร์โมพลาสติกโดยโครงสร้างของยางเป็นสายโซ่หลัก (Backbone chain) และโครงสร้างของพอลิเมทธิลเมทาไครเลท (Polymethyl methacrylate) เป็นสายโซ่ที่มาต่อกับยางธรรมชาติ (Graft chain) เรียกว่า กราฟโคพอลิเมอร์
ยางธรรมชาติที่กราฟด้วยเมทธิลเมทาไครเลท มีชื่อทางการค้า คือ ฮีเวียพลัส เอ็มจี
Heveaplus MG 30 คือ ยางธรรมชาติกราฟด้วยเมทธิลเมทาไครเลท 30 เปอร์เซนต์
Heveaplus MG 49 คือ ยางธรรมชาติกราฟด้วยเมทธิลเมทาไครเลท 49 เปอร์เซนต์
ยางฮีเวียพลัส เอ็มจี สามารถเตรียมโดยเทคนิคแบบอิมัลชันพอลิเมอไรเซชัน โดยใช้น้ำเป็นตัวกลางในการทำปฏิกิริยา ซึ่งประกอบด้วยมอนอเมอร์ สารเริ่มต้นปฏิกิริยา (initiator) ส่วนใหญ่นิยมใช้ cumene hydroperoxide (CHP) และใช้ tetraethylene pentamine (TEP) เป็นสารกระตุ้นให้เกิดปฏิกิริยา และใช้สบู่เพื่อลดความตึงผิว (Surfactant) ทำให้เกิดเป็นอิมัลชันป้องกันน้ำยางสูญเสียสภาพ

## อ้างอิง

หมวดหมู่ : ยาง
ไดซิเอมิเด

**ไดซิเอมิเด** () เป็นวงศ์ของปรสิตขนาดเล็กที่อาศัยอยู่ใน ส่วนประกอบของไตของเซฟาโลพอด ประกอบด้วยสกุลและชนิดดังนี้:
* *[[Dicyema]]* von Kolliker, 1849
* *[[Dicyemennea]]* Whitman, 1883
* *[[Dicyemodeca]]* 
** *[[Dicyemodeca anthinocephalum]]* Furuya, 1999 - ปรสิทต่อ *[[Octopus dofleini]]* 
** *[[Dicyemodeca deca]]* (McConnaughey, 1957)
** *[[Dicyemodeca dogieli]]* Bogolepova, 1957
* *[[Dodecadicyema]]* Kalavati & Narasimhamurti, 1979
** *[[Dodecadicyema loligoi]]* Kalavati & Narasimhamurti, 1980
* *[[Pleodicyema]]* 
** *[[Pleodicyema delamarei]]* Nouvel, 1961
* *[[Pseudicyema]]* Nouvel, 1933
** *[[Pseudicyema cappacephalum]]* Furuya, 2009
** *[[Pseudicyema nakaoi]]* Furuya, 1999 - ปรสิทต่อ Sepia lycidas* และ *Sepia esculenta* 
** *Pseudicyema truncatum'' (Whitman, 1883)

## อ้างอิง

หมวดหมู่:ปรสิต
หมวดหมู่:สัตว์ไม่มีกระดูกสันหลัง
หมวดหมู่:ไดซิเอมิเด
ยางซิลิโคน

**ยางซิลิโคน** (silicone rubber) เป็นวัสดุซิลิโคนที่มีลักษณะคล้ายยางสังเคราะห์ที่ใช้งานเฉพาะอย่างและราคาสูง เป็นได้ทั้งสารอินทรีย์และอนินทรีย์ เนื่องจากโมเลกุลมีโครงสร้างของสายโซ่หลักประกอบด้วย ซิลิกอน (Si) กับออกซิเจน (O) และมีหมู่ข้างเคียงเป็นสารพวกไฮโดรคาร์บอน ซึ่งต่างจากพอลิเมอร์ชนิดอื่น ๆ ทำให้ยางซิลิโคน ทนทานต่อความร้อนได้สูง ทนทานต่อการกัดกร่อน และยังสามารถออกสูตรยางให้ทนทานความร้อนได้สูงประมาณ 300°C ยางซิลิโคนมีช่องว่างระหว่างโมเลกุลที่สูงและมีความทนทานต่อแรงดึงต่ำ เนื่องจากมีแรงดึงดูดระหว่างโมเลกุลต่ำมาก

## การประยุกต์ใช้งาน
เนื่องจากยางซิลิโคนเป็นยางที่มีราคาค่อนข้างสูง เพราะฉะนั้นการใช้งานก็จะใช้สำหรับงานเฉพาะ หรือเป็นชิ้นส่วนเล็ก ๆ เช่น ใช้กับผลิตภัณฑ์เครื่องกลต่าง ๆ ที่ใช้ในอุณหภูมิสูงหรือต่ำ ทำอวัยวะเทียมทางการแพทย์ เครื่องอุปโภคบริโภคที่เน้นความสะอาดเป็นหลัก เป็นต้น

## อ้างอิง

หมวดหมู่:ยาง
ออร์โธเนคทิดา

**ออร์โธเนคทิดา** () เป็นไฟลัมขนาดเล็กของปรสิตที่ไม่ค่อยเป็นที่รู้จักของสัตว์ไม่มีกระดูกสันหลังในทะเล

## อ้างอิง

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:ไฟลัม
ทฤษฎีบทบอร์-โมลเลอรัป

**ทฤษฎีบทบอร์-โมลเลอรัป** (Bohr-Mollerup theorem) เป็นทฤษฎีบทซึ่งพิสูจน์โดยฮารัลด์ บอร์ (Harald Bohr) กับโยฮันเนส โมลเลอรัป (Johannes Mollerup) ว่าด้วยการแสดงคุณสมบัติพิเศษ (characterization) ของฟังก์ชันแกมมา โดยเฉพาะเมื่อ *x* > 0
::\Gamma(x)=\int_0^\infty t^{x-1} e^{-t}\,dt
จะมีฟังก์ชัน *f* เพียงฟังก์ชันเดียวบนช่วง *x* > 0 ที่มีคุณสมบัติทั้งสามอย่างเหล่านี้พร้อมกัน ได้แก่
* f(1)=1 \, และ
* f(x+1)=xf(x) ; x>0 \, และ
* f \, เป็นฟังก์ชันคอนเวกซ์แบบลอการิทึม (logarithmically convex function)

## อ้างอิง
* 
* 
* 
* 
* 
*  (*Textbook in Complex Analysis*)

หมวดหมู่:แคลคูลัส
หมวดหมู่:ฟังก์ชันแกมมาและฟังก์ชันอื่นที่เกี่ยวข้อง
หมวดหมู่:ทฤษฎีบททางคณิตศาสตร์
แกสโทรทริเคอ

**แกสโทรทริเคอ** ()  เป็นไฟลัมหนึ่งของสัตว์ไม่มีกระดูกสันหลัง มีอายุขัยประมาณ 3 วัน มีขนาดประมาณ 0.06-3.0 มม. เป็นสัตว์ตัวเล็กที่สามารถเห็นได้ชัดเจนด้วยกล้องจุลทรรศน์ คล้ายหนอนเหมือนสัตว์เลื้อยคลานและมีการแพร่กระจายอย่างกว้างขวาง อยู่ในสภาพแวดล้อมแบบน้ำจืดและทะเล พวกมันส่วนใหญ่เป็นสัตว์หน้าดินและอาศัยอยู่ภายใน periphyton ชั้นของสิ่งมีชีวิตขนาดเล็กและเศษซากที่พบในก้นทะเลและก้นของแหล่งน้ำอื่น ๆ ส่วนใหญ่อาศัยอยู่ระหว่างอนุภาคของตะกอนหรือบนพื้นผิวที่จมน้ำ แต่มีเพียงไม่กี่ชนิดที่อาศัยอยู่บนพื้นดิน

แก็สโทรทริชา มีแผนร่างกายที่เรียบง่าย บริเวณศีรษะมีสมองและอวัยวะประสาทสัมผัสและลำตัวมีลำไส้เล็กและอวัยวะสืบพันธุ์ พวกมันมีต่อมกาวที่พวกมันสามารถยึดตัวเองกับพื้นผิว และขนตากับพื้นที่ที่พวกมันย้ายไปรอบ ๆ พวกมันกินเศษซาก, ดูดอนุภาคอินทรีย์ พวกมันเติบโตอย่างรวดเร็วและมีอายุขัยเพียงไม่กี่วัน ถึงแม้จะมีอยู่หลายสายพันธุ์แต่ล้วนอายุสั้นเท่ากันหมด

## อ้างอิง

## แหล่งข้อมูลอื่น

*Gastrotrichs in the Encyclopedia of Life

หมวดหมู่:สัตว์ไม่มีกระดูกสันหลัง
หมวดหมู่:ไฟลัม
นีมาโทมอร์ฟา

**นีมาโทมอร์ฟา** *(Nematomorpha)* เป็นไฟลัมของสัตว์แบบตัวเบียนที่สัณฐานคล้ายกับหนอน nematode ซึ่งเป็นที่มาของชื่อ สายพันธุ์ส่วนใหญ่มีขนาดในช่วง  โดยสามารถยาวได้ถึง  และเส้นผ่าศูนย์กลาง  ตัวเต็มวัยอาศัยอยู่อย่างอิสระ แต่ตัวอ่อนเป็นปรสิตในสัตว์ขาปล้อง เช่น ด้วง แมลงสาบ ตั๊กแตนตำข้าว orthoptera และครัสเตเชียน มีสัตว์น้ำจืดที่รู้จักประมาณ 351 ชนิด และจากการประมาณการแบบอนุรักษ์ชี้ให้เห็นว่าอาจมีสัตว์น้ำจืดประมาณ 2,000 ชนิดทั่วโลก ชื่อ "Gordian" มาจากปมกอร์เดียนในตำนาน ซึ่งเกี่ยวข้องกับข้อเท็จจริงที่ว่านีมาโทมอร์ฟมักจะขดตัวเป็นก้อนแน่น ๆ คล้ายกับปม

## อ้างอิง

### ข้อมูลทั่วไป
* 

## อ่านเพิ่ม
* 
* 
* 
* 

## แหล่งข้อมูลอื่น

* Capinera, J. L. Horsehair Worms, Hairworms, Gordian Worms, Nematomorphs, ''Gordius'' spp. (Nematomorpha: Gordioidea). University of Florida IFAS. Published 1999, revised 2005.
* Nematomorph worm – Behavior modification of cricket by nematomorph worm. YouTube.
* Gordian worms discussed on RNZ *[[Critter of the Week]]*, 6 November 2015


หมวดหมู่:สัตว์
หมวดหมู่:สัตว์ไม่มีกระดูกสันหลัง
เนะ

**เนะ** อักษรคะนะในภาษาญี่ปุ่น  เขียนแบบฮิระงะนะว่า **ね** และ แบบคะตะคะนะ **ネ** โดยการเขียนทั้งสองแบบอ่านว่า เนะ

คำว่า เนะ เมื่อใช้ลงท้ายประโยค มีความหมายว่า ใช่ไหม

หมวดหมู่:คะนะ
อุ (คะนะ)

**อุ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า う มีที่มาจากตัวเขียนหวัดของมันโยงะนะ 宇 และคะตะกะนะเขียนว่า ウ มีที่มาจากส่วนบนของมันโยงะนะ 宇 ออกเสียงว่า  แต่ในการพูดจริงอาจแปรเป็น  (คล้ายสระ อึ) หรือ  (เหมือนสะกดด้วย ว) ถ้าอุต่อท้ายคะนะที่มีเสียงสระ โอะ จะทำให้เกิดการลากเสียงเป็นสระ โอ

อุสามารถเติมดะกุเต็งได้เป็น ゔ, ヴ (วุ หรือ vu) ใช้แสดงเสียงภาษาต่างประเทศ  ซึ่งตามธรรมเนียมทับศัพท์ด้วย ブ (บุ) และคะนะในกลุ่ม บ สำหรับสระเสียงอื่น

う เป็นอักษรลำดับที่ 3 อยู่ระหว่าง い (อิ) กับ え (เอะ) ในการจัดลำดับอักษรปัจจุบัน ส่วนการจัดลำดับแบบอิโระฮะ う เป็นอักษรลำดับที่ 24 อยู่ระหว่าง む (มุ) กับ ゐ (วิ)

## อักษรแบบอื่น
อักษรแบบอื่นของอุคือคะนะขนาดเล็ก ぅ, ゥ ใช้สำหรับแสดงเสียงภาษาต่างประเทศของญี่ปุ่นเช่น トゥ (ทุ) หรือใช้สำหรับลากเสียงสระอุให้ยาวขึ้นเป็น อู

ภาษาไอนุใช้คะตะกะนะขนาดเล็ก ゥ เป็นพยัญชนะสะกด  เหมือนการสะกดด้วย -ว และอ่านออกเสียงต่างจากภาษาญี่ปุ่น เช่น カゥ (เคา), キゥ (คิว), ケゥ (เค็ว), コゥ (โค็ว)

นอกจากนี้ ยุคเมจิตอนต้นมีการเสนอให้ใช้คะตะกะนะ 20px ซึ่งมาจากส่วนล่างของมันโยงะนะ 宇 เพื่อใช้แทนเสียง วุ หรือ wu แต่การเสนอก็ตกไป  อย่างไรก็ตาม ปัจจุบันก็มีคันจิ 于 ที่อ่านว่าอุอยู่ด้วย

## ลำดับขีด

ฮิระงะนะ う มีลำดับขีด 2 ขีดดังนี้
# ขีดเฉียงด้านบนไปทางขวาเล็กน้อย อาจมีตวัดมาทางซ้ายหรือไม่ก็ได้
# ขีดโค้งใหญ่วนขวา เริ่มจากกลางซ้าย ยกขึ้นเล็กน้อย แล้ววนกลับลงมาด้านล่าง

คะตะกะนะ ウ มีลำดับขีด 3 ขีดดังนี้
# ขีดเส้นตั้งเล็ก ๆ ด้านบน
# ขีดเส้นตั้งเล็ก ๆ ในตำแหน่งต่ำกว่าและค่อนไปทางซ้าย
# ขีดเส้นนอนโดยเริ่มจากจุดเริ่มต้นของเส้นที่สองไปทางขวา เชื่อมกับเส้นแรกที่ปลาย ขีดต่อไปจนสุดแล้วหักเส้นโค้งเฉียงลงทางซ้าย คล้ายกับคะตะกะนะ フ

## คันจิ
ตัวอย่างคันจิที่อ่านว่าอุ และขึ้นต้นด้วยอุ มีดังนี้

## อ้างอิง

หมวดหมู่:คะนะ
อทิตยา ศิริภิญญานนท์

รองศาสตราจารย์ ดร.**อทิตยา ศิริภิญญานนท์** (เกิด 23 กันยายน พ.ศ. 2516 ที่ กรุงเทพมหานคร) เจ้าของรางวัลนักวิทยาศาสตร์รุ่นใหม่ สาขาเคมี ประจำปี พ.ศ. 2550 ปัจจุบันเป็นอาจารย์ประจำภาควิชาเคมี คณะวิทยาศาสตร์ มหาวิทยาลัยมหิดล เป็นผู้เชี่ยวชาญการวิจัยทางเคมีวิเคราะห์และอนินทรีย์ประยุกต์ และรางวัล ลอรีอัล-ยูเนสโก เพื่อสตรีในงานวิทยาศาสตร์ ประเทศไทย ในปี พ.ศ. 2555

## ประวัติส่วนตัว
ดร.อทิตยา ศิริภิญญานนท์ สำเร็จการศึกษาจากโรงเรียนอัสสัมชัญคอนแวนต์ จากนั้นสอบเทียบเข้าศึกษาต่อที่ ภาควิชาเคมี คณะวิทยาศาสตร์ มหาวิทยาลัยมหิดล สำเร็จการศึกษาระดับปริญญาตรีในปี พ.ศ. 2537 และระดับปริญญาโท สาขาวิชาเคมีวิเคราะห์และอนินทรีย์ประยุกต์ ในปี พ.ศ. 2539 โดยได้รับทุนการศึกษาจากสำนักงานพัฒนาวิทยาศาสตร์และเทคโนโลยีแห่งชาติ ผ่านโครงการเสริมสร้างขีดความสามารถของสถาบันฯ ทำวิทยานิพนธ์ในหัวข้อ Direct electrothermal atomic absorption spectrometric determination of cadmium in solid samples by slurry introduction โดยมี ศ.ดร. ยุวดี เชี่ยววัฒนา เป็นอาจารย์ที่ปรึกษา

ต่อมาได้ลาราชการไปศึกษาต่อระดับปริญญาเอก ที่มหาวิทยาลัยแมสซาชูเซตส์ รัฐแมสซาชูเซตส์ ประเทศสหรัฐอเมริกา ในปี พ.ศ. 2540 ด้วยทุนการศึกษาจากทบวงมหาวิทยาลัย (สำนักงานคณะกรรมการการอุดมศึกษา ในปัจจุบัน) ทำวิทยานิพนธ์ในหัวข้อ Flow field-flow fractionation - inductively coupled plasma mass spectrometry โดยมี Professor Ramon M. Barnes เป็นอาจารย์ที่ปรึกษา และสำเร็จการศึกษาในปี พ.ศ. 2545

## ผลงาน และงานวิจัย
ดร.อทิตยา ศิริภิญญานนท์ เริ่มทำงานเป็นอาจารย์ประจำภาควิชาเคมี คณะวิทยาศาสตร์ มหาวิทยาลัยมหิดล พ.ศ. 2539 ทำงานวิจัยเกี่ยวกับการพัฒนาวิธีการวิเคราะห์แยกขนาดอนุภาคในระดับนาโนเมตรและไมโครเมตร โดยอาศัยเทคนิคการแยกแบบไหลภายใต้สนาม (Field-Flow Fractionation) การประยุกต์ใช้เทคนิคการแยกแบบไหลภายใต้สนามร่วมกับเทคนิคทางสเปกโทรสโคปี (Inductively Coupled Plasma Spectroscopy) และการพัฒนาเทคนิคการวิเคราะห์ที่มีประสิทธิภาพ ในการวิเคราะห์ปริมาณและรูปฟอร์มของธาตุ เพื่ใช้ในการประเมินความเป็นพิษหรือการนำไปใช้ได้ของธาตุในตัวอย่างที่มีความสำคัญทางชีวภาพและสิ่งแวดล้อม  มีผลงานตีพิมพ์หลังปริญญาเอก จำนวน 9 เรื่อง โดยเป็นผู้นิพนธ์หลัก (Corresponding Author) จำนวน 6 เรื่อง

## เกียรติคุณและรางวัล
* ได้รับรางวัลผลการศึกษายอดเยี่ยมชั้นวิทยาศาสตรมหาบัณฑิต สาขาเคมีวิเคราะห์และอนินทรีย์ประยุกต์ จากมูลนิธิ ศ.ดร. แถบ นีละนิธิ 
* ได้รับรางวัลนักวิทยาศาสตร์รุ่นใหม่ สาขาเคมี ของมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์ ประจำปี พ.ศ. 2550
* ได้รับเชิญให้เข้าร่วมเป็น JAAS International Advisory Board วารสารระดับนานาชาติ Journal of Analytical Atomic Spectrometry ของสมาคม Royal Society of Chemistry ประเทศสหราชอาณาจักร
* รางวัล ลอรีอัล-ยูเนสโก เพื่อสตรีในงานวิทยาศาสตร์ ประเทศไทย พ.ศ. 2555

## เครื่องราชอิสริยาภรณ์

## อ้างอิง

## แหล่งข้อมูลอื่น
* อทิตยา ศิริภิญญานนท์ คณะวิทยาศาสตร์ มหาวิทยาลัยมหิดล
* ชีวประวัติงานวิจัย
** SCOPUS Author Profile: Atitaya Siripinyanond
** Google Scholar Citation: Atitaya Siripinyanond
** Mahidol University Research EXperts: Atitaya Siripinyanond

  
หมวดหมู่:นักวิทยาศาสตร์ชาวไทย
หมวดหมู่:บุคคลจากคณะวิทยาศาสตร์ มหาวิทยาลัยมหิดล
หมวดหมู่:อาจารย์คณะวิทยาศาสตร์
หมวดหมู่:ผู้ช่วยศาสตราจารย์
หมวดหมู่:บุคคลจากกรุงเทพมหานคร‎‎
หมวดหมู่:ศิษย์เก่าจากโรงเรียนอัสสัมชัญคอนแวนต์
ธงชาติไอร์แลนด์

thumb|200px|ธงชาติไอร์แลนด์ (แถบสีทอง)
**ธงชาติไอร์แลนด์** ( / *suaitheantas na hÉireann*) เป็นธงสามสีรูปสี่เหลี่ยมผืนผ้า พื้นธงแบ่งแถบสีตามแนวตั้ง แต่ละแถบมีขนาดเท่ากัน เรียงตามลำดับ คือ สีเขียว สีขาว และสีแสด  ธงนี้เป็นที่รู้จักกันในชื่อ "ธงไตรรงค์ไอริช" หรือที่เรียกในภาษาอังกฤษว่า "Irish tricolour" สัดส่วนของธงกว้าง 1 ส่วน ยาว 2 ส่วน  โดยทางการแล้ว ความหมายของธงชาติไอร์แลนด์มิได้มีการบัญญัติไว้ในรัฐธรรมนูญแห่งสาธารณรัฐ แต่โดยทั่วไปแล้ว ได้มีนิยามความหมายของธงไว้ว่า สีเขียวคือสีแห่งความเป็นชาตินิยมของชาวไอริชตามธรรมเนียมปฏิบัติ สีแสดเป็นสีของกลุ่มออเรนจ์อินสติติวชั่น (Orange Institution) ซึ่งเป็นชื่อขององค์กรศาสนาคริสต์นิกายโปรแตสแตนท์แห่งหนึ่งที่มีบทบาทสำคัญในทางการเมืองของไอร์แลนด์ ส่วนสีขาวซึ่งแทรกอยู่ระหว่างสีทั้งสองถือเป็นสัญลักษณ์แห่งสันติภาพ สีขาวที่กลางธงนี้ยังอาจหมายถึงการสงบศึกครั้งสุดท้ายระหว่างฝ่ายสีเหลืองกับฝ่ายสีแสดก็ได้

## การออกแบบ และ สัญลักษณ์
### โทนสี

## ประวัติ
ประวัติของธงนี้เริ่มต้นในปี ค.ศ. 1848 เมื่อกลุ่มสตรีชาวฝรั่งเศสกลุ่มเล็กๆ กลุ่มหนึ่งที่เห็นใจในการต่อสู้ของชาวไอริชได้มอบธงสามสีธงนี้เป็นของขวัญแก่โทมัส ฟรานซิส มีเกอร์ (Thomas Francis Meagher) ผู้นำขบวนการยังไอร์แลนด์ (Young Ireland) ซึ่งเป็นขบวนการชาตินิยมไอร์แลนด์ที่สำคัญกลุ่มหนึ่ง อย่างไรก็ตามกว่าธงดังกล่าวจะได้ชักขึ้นครั้งแรกก็ล่วงเลยมาถึงปี ค.ศ. 1916 เมื่อชาวไอริชได้ลุกฮือต่อต้านสหราชอาณาจักรในวันอีสเตอร์ของปีนั้น ธงสามสีของไอร์แลนด์ได้ถูกชักขึ้นเหนือที่ทำการไปรษณีย์กลางที่กรุงดับลิน จึงถือกันว่าธงสามสี เขียว-ขาว-แสด เริ่มมีฐานะเป็นธงชาติไอร์แลนด์ครั้งแรกในเหตุการณ์ครั้งนั้น

ธงสามสีธงนี้ได้รับการยอมรับฐานะการเป็นธงชาติจากสาธารณรัฐไอริชเมื่อปี ค.ศ. 1919 ซึ่งเป็นช่วงเวลาระหว่างสงครามประกาศเอกราชไอร์แลนด์  หลังจากนั้นรัฐบาลของเสรีรัฐไอริช (ดำรงอยู่ระหว่าง ค.ศ. 1922 - 1937) จึงได้ให้สถานะเป็นธงชาติตามรัฐธรรมนูญของไอร์แลนด์ในปี ค.ศ. 1937  ด้วยเหตุว่ากลุ่มชาตินิยมไอร์แลนด์จำนวนมากถือกันว่าธงนี้คือธงชาติของเกาะไอร์แลนด์ทั้งหมด ทำให้กลุ่มชาตินิยมไอร์แลนด์เหนือจำนวนมากจึงใช้ธงชาติไอร์แลนด์เป็นสัญลักษณ์ของตนเช่นเดียวกับสมาคมนักกีฬาเกลิก (Gaelic Athletic Association) ซึ่งการใช้ธงดังกล่าวมักจะนำมาซึ่งความขัดแย้งอยู่เสมอ

ธงชาติไอร์แลนด์มีลักษณะที่ใกล้เคียงกับธงชาติของประเทศโกตดิวัวร์ แต่ธงของโกตดิวัวร์มีขนาดสั้นกว่าและเรียงสีสลับลำดับกัน

## อ้างอิง

## ดูเพิ่ม
* ธงในสาธารณรัฐไอร์แลนด์
* เพลงชาติไอร์แลนด์

## แหล่งข้อมูลอื่น

* 

อไร์แลนด์
หมวดหมู่:สัญลักษณ์ของประเทศไอร์แลนด์
หมวดหมู่:ธงชาติไอร์แลนด์
หมวดหมู่:วันนักบุญแพทริก
อำเภอเกาะจันทร์

**เกาะจันทร์** เป็นอำเภอหนึ่งของจังหวัดชลบุรี

## ที่ตั้งและอาณาเขต
อำเภอเกาะจันทร์ตั้งอยู่ทางทิศตะวันออกเหนือของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอพนัสนิคม และอำเภอแปลงยาว (จังหวัดฉะเชิงเทรา)
* **ทิศตะวันออก** ติดต่อกับอำเภอท่าตะเกียบ (จังหวัดฉะเชิงเทรา)
* **ทิศใต้** ติดต่อกับอำเภอบ่อทอง
* **ทิศตะวันตก** ติดต่อกับอำเภอพนัสนิคม

## ประวัติศาสตร์

พ.ศ. 2371 รัชสมัยพระบาทสมเด็จพระนั่งเกล้าเจ้าอยู่หัวมีพระบรมราชานุญาตให้กลุ่มชาวลาวอาสาปากน้ำ บุกเบิกสร้างเมืองพนัสนิคม เป็นเมืองชั้นจัตวา สังกัดกรมท่า โดยบริเวณท่าบุญมี เป็นท่าน้ำและท่าเกวียน ขนส่งสินค้าป่าสู่เมืองพนัสนิคม ตั้งอยู่อยู่ในอาณาเขตเมืองพนัสนิคม

พ.ศ. 2441 รัชสมัยพระบาทสมเด็จพระจุลจอมเกล้าเจ้าอยู่หัวทรงมีการปฏิรูปการปกครองประเทศและจัดตั้งมณฑลเทศาภิบาล ให้เมืองพนัสนิคมเป็นอำเภอพนัสนิคม ยกฐานะเป็นตำบลท่าบุญมี ในอดีตมีสภาพเป็นป่าอุดมสมบูรณ์ ปรากฏหลักฐานบันทึกชื่อดงในตำบลท่าบุญมี เช่น ดงดอกไม้ ดงรากไม้ เป็นต้น โดยอาจมีต้นจันทน์มาก จึงเรียกว่า "เกาะจันทร์"

1 มิถุนายน พ.ศ. 2540 แบ่งพื้นที่การปกครองจากอำเภอพนัสนิคม จัดตั้งเป็น**กิ่งอำเภอเกาะจันทร์** ตามประกาศกระทรวงมหาดไทย โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น**อำเภอเกาะจันทร์** โดยให้มีผลตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอเกาะจันทร์แบ่งพื้นที่การปกครองออกเป็น 2 ตำบล 27 หมู่บ้าน ได้แก่

### การปกครองส่วนท้องถิ่น
ท้องที่อำเภอเกาะจันทร์ประกอบด้วยองค์กรปกครองส่วนท้องถิ่น 4 แห่ง ได้แก่
* **[[เทศบาลเมืองปรกฟ้า]]** ครอบคลุมพื้นที่ตำบลเกาะจันทร์ เฉพาะหมู่ที่ 2–13, 15 และบางส่วนของหมู่ที่ 14 
* **เทศบาลตำบลเกาะจันทร์** ครอบคลุมพื้นที่ตำบลเกาะจันทร์ เฉพาะหมู่ที่ 1 และบางส่วนของหมู่ที่ 14 
* **เทศบาลตำบลท่าบุญมี** ครอบคลุมพื้นที่ตำบลท่าบุญมี เฉพาะหมู่ที่ 3, 6–11 และบางส่วนของหมู่ที่ 1–2, 4–5, 12 
* **องค์การบริหารส่วนตำบลท่าบุญมี** ครอบคลุมพื้นที่ตำบลท่าบุญมี เฉพาะหมู่ที่ 1–2, 4–5, 12

## สถานที่สำคัญ
* หอพระพุทธเชียงแสนมิ่งมงคลเฉลิมพระเกียรติ 80 พรรษา
* วัดพระพุทธบาทเขานางนม
* กองบัญชาการช่วยรบที่ 1 ค่ายพนัสบดีศรีอุทัย กองทัพบก
* อ่างเก็บน้ำคลองหลวง รัชชโลทร
* วัดสายวารี (วัดบ้านคลอง)

## อ้างอิง

กเจันทร์
อำเภอเกาะช้าง

**เกาะช้าง** เป็นอำเภอหนึ่งของจังหวัดตราด ตั้งอยู่ในฝั่งตะวันออกของอ่าวไทย และเป็นพื้นที่ประวัติศาสตร์ของยุทธนาวีเกาะช้างระหว่างกองทัพเรือไทยกับกองเรือฝรั่งเศส ในช่วงสงครามโลกครั้งที่สอง

เกาะช้างเป็นเกาะที่ใหญ่ที่สุดในหมู่เกาะช้างและบรรดาเกาะทั้งหมด 66 เกาะของจังหวัดและเป็นเกาะใหญ่อันดับสองประเทศไทย รองลงมาจากเกาะภูเก็ต มีเนื้อที่ประมาณ 212 ตารางกิโลเมตร (เฉพาะเกาะช้าง) ลักษณะของเกาะส่วนใหญ่เป็นเขาสูงมีผาหินสลับซับซ้อน สภาพป่าโดยทั่วไปอุดมสมบูรณ์ มีน้ำตกหลายแห่งบนเกาะ ชายหาด และปะการังที่สวยงามอยู่ทางด้านตะวันตก นับว่าเป็นแหล่งสถานที่ท่องเที่ยวสำคัญแห่งหนึ่งของประเทศไทย

## ประวัติ
ท้องที่อำเภอเกาะช้างเดิมเป็นส่วนหนึ่งของอำเภอแหลมงอบ ทางราชการได้แบ่งพื้นที่การปกครองออกมาตั้งเป็น **กิ่งอำเภอเกาะช้าง** ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น **อำเภอเกาะช้าง** โดยมีผลบังคับตั้งแต่วันที่ 8 กันยายน ปีเดียวกัน

เกาะช้างเป็นพื้นที่ที่มีการศึกษาความหลากหลายทางชีวภาพทั้งบนบกและในทะเลมานานนับร้อยปี โดยนักวิทยาศาสตร์ชาวเดนมาร์กชื่อ โยฮันเนส ชมิดท์ (Ernst Johannes Schmidt; ชื่อย่อ Johs. Schmidt) และ ทีโอดอร์ มอร์เทนเซน (Ole Theodor Jensen Mortensen; ชื่อย่อ Th. Mortensen) ที่ทำการรวบรวมและศึกษาพืชโดยเฉพาะป่าชายเลนและสัตว์ทะเลบริเวณเกาะช้างตั้งแต่ปี ค.ศ. 1899 (พ.ศ. 2442 ในรัชสมัยพระบาทสมเด็จพระจุลจอมเกล้าเจ้าอยู่หัว) มีผลงานตีพิมพ์เผยแพร่จำนวนมาก
## การแบ่งเขตการปกครอง
### การปกครองส่วนภูมิภาค
อำเภอเกาะช้างแบ่งพื้นที่การปกครองออกเป็น  2 ตำบล 9 หมู่บ้าน ได้แก่

### การปกครองส่วนท้องถิ่น
ท้องที่อำเภอเกาะช้างประกอบด้วยองค์กรปกครองส่วนท้องถิ่น 2 แห่ง ได้แก่
* **เทศบาลตำบลเกาะช้าง** ครอบคลุมพื้นที่ตำบลเกาะช้างทั้งตำบล
* **[[เทศบาลตำบลเกาะช้างใต้]]** ครอบคลุมพื้นที่ตำบลเกาะช้างใต้ทั้งตำบล 

## รายชื่อเกาะในเขตอำเภอเกาะช้าง
อำเภอเกาะช้าง เป็นอำเภอที่มีเกาะมากที่สุดในจังหวัดตราด มีมากถึง 31 เกาะจาก 66 เกาะ มีเกาะหลักคือ เกาะช้าง ซึ่งเป็นเกาะขนาดใหญ่อันดับสามของประเทศไทย รองลงมาจากเกาะภูเก็ต และเกาะสมุย มีเนื้อที่ประมาณ 212 ตารางกิโลเมตร และเกาะเล็ก ๆ อีก 30 เกาะ ซึ่งอยู่ในความดูแลของอุทยานแห่งชาติหมู่เกาะช้างทั้งหมด ทุกเกาะมีพื้นที่รวมทั้งหมด 224.155 ตารางกิโลเมตร

## สถานที่สำคัญ
* อุทยานแห่งชาติหมู่เกาะช้าง

## เหตุการณ์สำคัญ
* การรบที่เกาะช้าง หรือที่รู้จักกันในนาม ยุทธนาวีเกาะช้าง

## ดูเพิ่ม
* รายชื่อเกาะในจังหวัดตราด

## อ้างอิง


*
เกาะช้าง
ช้าง
การดำเนินการร่วมกัน

**การดำเนินการร่วมกัน** () เป็นการจัดการอย่างหนึ่งในพิธีสารเกียวโตที่จะทำให้ประเทศอุตสาหกรรม ที่มีคำมั่นสัญญาว่าจะปลดปล่อยแก๊สเรือนกระจกให้น้อยลง ให้ประเทศเหล่านั้นได้ลงทุนในโครงการลดแก๊สเรือนกระจกในประเทศอุตสาหกรรมอื่นเพื่อที่ประเทศตนเองจะได้ปลดปล่อยแก๊สเรือนกระจกในประเทศได้ ดังนั้นประเทศที่มีค่าใช้จ่ายสูงในการลดการปลดปล่อยแก๊สเรือนกระจกจึงร่วมมือกับประเทศอื่น ที่มีค่าใช้จ่ายน้อยกว่าได้ โดยได้เป็นหน่วยเครดิต เรียกว่า emission reduction units (ERUs) ซึ่งหนึ่งหน่วย ERU เทียบได้กับการการลดการปลดปล่อยคาร์บอนไดออกไซด์ได้ 1 ตัน ยกตัวอย่างโครงการ JI เช่น โรงงานไฟฟ้าที่ผลิตไฟฟ้าด้วยถ่านหินถูกทดแทนด้วยโรงงานไฟฟ้าที่ผลิตด้วยเชื้อเพลิงรวมที่ลดแก๊สเรือนกระจกได้ดีกว่า

หมวดหมู่:พิธีสารเกียวโต
อำเภอทุ่งเขาหลวง

**ทุ่งเขาหลวง** เป็นอำเภอหนึ่งของจังหวัดร้อยเอ็ด

## ที่ตั้งและอาณาเขต
อำเภอทุ่งเขาหลวงตั้งอยู่ทางตอนกลางค่อนไปทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอธวัชบุรี
* **ทิศตะวันออก** ติดต่อกับอำเภอเสลภูมิ
* **ทิศใต้** ติดต่อกับอำเภออาจสามารถ
* **ทิศตะวันตก** ติดต่อกับอำเภอธวัชบุรี

## ประวัติ
ท้องที่อำเภอทุ่งเขาหลวงเดิมเป็นส่วนหนึ่งของอำเภอธวัชบุรี ทางราชการได้แบ่งพื้นที่การปกครองออกมาตั้งเป็น **กิ่งอำเภอทุ่งเขาหลวง** ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอทุ่งเขาหลวงขึ้นเป็น **อำเภอทุ่งเขาหลวง** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอทุ่งเขาหลวงแบ่งเขตการปกครองย่อยออกเป็น 5 ตำบล 51 หมู่บ้าน ได้แก่

thumb|right|350px|ตำบลของอำเภอทุ่งเขาหลวง

### การปกครองส่วนท้องถิ่น
ท้องที่อำเภอทุ่งเขาหลวงประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลเหล่า** ครอบคลุมพื้นที่ตำบลเหล่าทั้งตำบล
* **องค์การบริหารส่วนตำบลทุ่งเขาหลวง** ครอบคลุมพื้นที่ตำบลทุ่งเขาหลวงทั้งตำบล
* **องค์การบริหารส่วนตำบลเทอดไทย** ครอบคลุมพื้นที่ตำบลเทอดไทยทั้งตำบล
* **องค์การบริหารส่วนตำบลบึงงาม** ครอบคลุมพื้นที่ตำบลบึงงามทั้งตำบล
* **องค์การบริหารส่วนตำบลมะบ้า** ครอบคลุมพื้นที่ตำบลมะบ้าทั้งตำบล

## อ้างอิง

ทุ่งเขาหลวง
การค้าขายแลกเปลี่ยนก๊าซเรือนกระจก

thumb|โรงงานไฟฟ้าถ่านหินในเยอรมนี

**การค้าขายแลกเปลี่ยนแก๊สเรือนกระจก** () เป็นวิธีการอีกอย่างหนึ่งที่จะให้แรงจูงใจทางการเงินเพื่อให้ลดการปล่อยแก๊สเรือนกระจก โดยใช้การพัฒนาโครงการคาร์บอนขึ้นมาใช้ลดแก๊สเรือนกระจกและให้การตอบแทนเป็น คาร์บอนเครดิตซึ่งนำไปซื้อขายแลกเปลี่ยนได้ พิธีสารเกียวโตได้ให้ช่องทางนี้ไว้เพื่อการลดคาร์บอนแล้วขาย (cap and trade) ในกลไกการพัฒนาที่สะอาด Clean Development Mechanism (CDM) รวมทั้งการทำ Joint Implementation เพื่อให้มีการยืดหยุ่นในการจัดการกับคาร์บอน

ในการซื้อขายนี้ เริ่มต้นจากผู้มีอำนาจหน้าที่ซึ่งโดยมากจะเป็นรัฐบาล จะกำหนดจุดสูงสุดที่อนุญาตให้ปล่อยคาร์บอนได้ (อาจเป็นการปล่อยแก๊สเรือนกระจกชนิดอื่นแต่เทียบสัดส่วนกับคาร์บอนไดออกไซด์) แต่ละโรงงานก็จะได้สิทธิที่จะสามารถปล่อยได้ในจำนวนหนึ่ง โรงงานที่ปล่อยคาร์บอนเกินจุดที่กำหนดจึงต้องไปซื้อสิทธิมาจากโรงงานที่ปล่อยไม่ถึงสิทธิของตนนั้น ถ้าปล่อยเกินโดยไม่ซื้อจะได้รับการลงโทษอย่างรุนแรง ยกตัวอย่างเช่น โรงงานหนึ่งก่อนเริ่มโครงการเคยปล่อยคาร์บอนไดออกไซด์ 100,000 ตันต่อปี เมื่อเข้าโครงการโดยพันธะทางกฎหมายและสมัครใจ จะต้องลดการปล่อยลง 5% คือสามารถปล่อยได้ 95,000 ตันต่อปี ถ้าทำได้สามารถนำส่วนที่ลดได้ไปขายได้ แต่ถ้าลดไม่ได้ ต้องเสียเงินไปซื้อส่วนที่เกินไปจากผู้ที่ลดได้

องค์กรจากภาครัฐ และภาคเอกชนต่างให้ความสนใจในการมุ่งสู่การเป็นองค์กรคาร์บอนต่ำ (Low-carbon organization) หรือ ผลิตผลิตภัณฑ์ที่มีค่าคาร์บอนฟุตพริ้นท์ต่ำ  โดยในประเทศไทยมีการตั้งจัด “โครงการลดแก๊สเรือนกระจกภาคสมัครใจตามมาตรฐานของประเทศไทย (Thailand Voluntary Emission Reduction Program: T-VER)” คือ โครงการลดแก๊สเรือนกระจกที่องค์การบริหารจัดการแก๊สเรือนกระจก (อบก.) พัฒนาขึ้นเพื่อส่งเสริมและสนับสนุนให้ทุกภาคส่วนมีส่วนร่วมในการลดแก๊สเรือนกระจกในประเทศโดยความสมัครใจ และสามารถนำปริมาณการลดการปล่อยแก๊สเรือนกระจกที่เกิดขึ้น ที่เรียกว่าคาร์บอนเครดิต ไปขายในตลาดคาร์บอนภาคสมัครใจในประเทศได้ ซึ่งสามารถนำมาชดเชยปริมาณแก๊สเรือนกระจกที่ปล่อยออกมาจากกิจกรรมต่างๆ

การทำกิจกรรมชดเชยคาร์บอนที่ อบก. จะให้การรับรองกิจกรรมชดเชยคาร์บอน 4 ประเภท ได้แก่

# การรับรองกิจกรรมชดเชยคาร์บอนของสินค้าและบริการ
# การรับรองกิจกรรมชดเชยคาร์บอนของการจัดประชุม หรือ งานอีเว้นท์
# การรับรองกิจกรรมชดเชยคาร์บอนขององค์กร
# การรับรองกิจกรรมชดเชยคาร์บอนของกิจกรรมส่วนบุคคล

ซึ่งมีหน่วยงานทั้งภาครัฐและภาคเอกชน ร่วมกันแสดงเจตจำนงค์ในการทำกิจกรรมชดเชยคาร์บอนเครดิตและแสดงพลังความรับผิดชอบต่อสังคมร่วมกัน ประกอบด้วย กลุ่มมิตรผล, ธนาคารกสิกรไทย จำกัด (มหาชน), บริษัท การบินไทย จำกัด (มหาชน), โรงแรมศิวาเทล กรุงเทพฯ, บริษัท สแครทซ์ เฟิร์สท์ จำกัด (Wonderfruit), ธนาคารแห่งประเทศไทย, สภาอุตสาหกรรมแห่งประเทศไทย, โรงพิมพ์มหาวิทยาลัยธรรมศาสตร์, ศูนย์เชี่ยวชาญเฉพาะทางด้านกลยุทธ์ธุรกิจที่เป็นมิตรต่อสิ่งแวดล้อม และมหาวิทยาลัยเกษตรศาสตร์

## อ้างอิง

หมวดหมู่:สิ่งแวดล้อม
หมวดหมู่:สารมลพิษ
หมวดหมู่:พิธีสารเกียวโต
กลไกการพัฒนาที่สะอาด

**กลไกการพัฒนาที่สะอาด** () หรือย่อว่า **กลไกซีดีเอ็ม** เป็นระบบการจัดการอย่างหนึ่งในพิธีสารเกียวโต ซึ่งอนุญาตให้ประเทศอุตสาหกรรมที่ให้คำมั่นสัญญาในการลดการปลดปล่อยแก๊สเรือนกระจก ไปลงทุนในโครงการลดการปล่อยแก๊สเรือนกระจกในประเทศกำลังพัฒนาแทนซึ่งจะถูกกว่า ปัจจัยที่สำคัญที่สุดที่จะทำให้โครงการคาร์บอนเครดิตนี้ประสบผลสำเร็จคือการที่จะต้องมีแรงจูงใจเป็นผลตอบแทน

กลไกซีดีเอ็ม นี้ช่วยให้การปล่อยแก๊สเรือนกระจกทั่วโลกน้อยลง ในราคาที่ถูกเมื่อเทียบกับโครงการในประเทศอุตสาหกรรมเอง แต่ก็มีการวิพากษ์วิจารณ์ว่าโครงการนี้ก็กลายเป็นธุรกิจทั่วไป คือมีการใช้จ่ายแบบมากเกินไปจากความเป็นจริง เช่น ในต้น ค.ศ. 2007 มีค่าใช้จ่ายในโครงการถึง 4.6 พันล้านยูโรในขณะที่ราคาที่เป็นจริงคือ 100 ล้านยูโร คือจ่ายเกินความเป็นจริงไป 45 เท่า

กลไกซีดีเอ็มได้รับการดูแลและตรวจสอบโดย CDM Executive Board (CDM EB) ภายใต้การชี้นำของ Conference of the Parties (COP/MOP) ของ United Nations Framework Convention on Climate Change (UNFCCC)

## อ้างอิง

* กลไกการพัฒนาที่สะอาด  สำนักงานนโยบายและแผนทรัพยากรธรรมชาติและสิ่งแวดล้อม

หมวดหมู่:อุตสาหกรรม
หมวดหมู่:พิธีสารเกียวโต
อำเภอโพธิ์ตาก

**โพธิ์ตาก** เป็นอำเภอในจังหวัดหนองคาย 

## ที่ตั้งและอาณาเขต
อำเภอโพธิ์ตากตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอศรีเชียงใหม่
* **ทิศตะวันออก** ติดต่อกับอำเภอศรีเชียงใหม่
* **ทิศใต้** ติดต่อกับอำเภอท่าบ่อ และอำเภอบ้านผือ (จังหวัดอุดรธานี)
* **ทิศตะวันตก** ติดต่อกับอำเภอบ้านผือ (จังหวัดอุดรธานี) และอำเภอสังคม

## ประวัติ
ท้องที่อำเภอโพธิ์ตากเดิมเป็นส่วนหนึ่งของอำเภอศรีเชียงใหม่ ทางราชการได้แบ่งพื้นที่การปกครองออกมาตั้งเป็น **กิ่งอำเภอโพธิ์ตาก** ตามประกาศกระทรวงมหาดไทยลงวันที่ 1 มิถุนายน พ.ศ. 2540 มีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น **อำเภอโพธิ์ตาก** โดยมีผลบังคับตั้งแต่วันที่ 8 กันยายน ปีเดียวกัน

* วันที่ 22 กรกฎาคม 2501 แยกพื้นที่ตำบลพานพร้าว ตำบลแก้งไก่ ตำบลบ้านม่วง และตำบลโพธิ์ตาก จากอำเภอท่าบ่อ มาตั้งเป็น **อำเภอศรีเชียงใหม่** เป็นอำเภอพิเศษที่จัดตั้งโดยไม่ต้องผ่านการเป็นกิ่งอำเภอ
* วันที่ 23 ตุลาคม 2522 ตั้งตำบลโพนทอง แยกออกจากตำบลโพธิ์ตาก
* วันที่ 15 กันยายน 2532 ตั้งตำบลด่านศรีสุข แยกออกจากตำบลโพนทอง
* วันที่ 25 มิถุนายน 2540 แยกพื้นที่ตำบลโพธิ์ตาก ตำบลโพนทอง และตำบลด่านศรีสุข จากอำเภอศรีเชียงใหม่ มาตั้งเป็น **กิ่งอำเภอโพธิ์ตาก** และให้ขึ้นการปกครองกับอำเภอศรีเชียงใหม่
* วันที่ 8 กันยายน 2550 ยกฐานะจากกิ่งอำเภอโพธิ์ตาก อำเภอศรีเชียงใหม่ เป็น **อำเภอโพธิ์ตาก**

## การแบ่งเขตการปกครอง
### การปกครองส่วนภูมิภาค
อำเภอโพธิ์ตากแบ่งเขตการปกครองย่อยออกเป็น 3 ตำบล 27 หมู่บ้าน ได้แก่

### การปกครองส่วนท้องถิ่น
ท้องที่อำเภอโพธิ์ตากประกอบด้วยองค์กรปกครองส่วนท้องถิ่น 3 แห่ง ได้แก่
* **[[ตำบลโพธิ์ตาก (อำเภอโพธิ์ตาก)|องค์การบริหารส่วนตำบลโพธิ์ตาก]]** ครอบคลุมพื้นที่ตำบลโพธิ์ตากทั้งตำบล
* **[[ตำบลโพนทอง (อำเภอโพธิ์ตาก)|องค์การบริหารส่วนตำบลโพนทอง]]** ครอบคลุมพื้นที่ตำบลโพนทองทั้งตำบล
* **[[ตำบลด่านศรีสุข|องค์การบริหารส่วนตำบลด่านศรีสุข]]** ครอบคลุมพื้นที่ตำบลด่านศรีสุขทั้งตำบล

## อ้างอิง

พโธิ์ตาก
อำเภอเหล่าเสือโก้ก

**เหล่าเสือโก้ก** เป็นอำเภอหนึ่งของจังหวัดอุบลราชธานี

## ที่ตั้งและอาณาเขต
อำเภอเหล่าเสือโก้กตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอพนา (จังหวัดอำนาจเจริญ) และอำเภอตระการพืชผล
* **ทิศตะวันออก** ติดต่อกับอำเภอดอนมดแดง
* **ทิศใต้** ติดต่อกับอำเภอเมืองอุบลราชธานี
* **ทิศตะวันตก** ติดต่อกับอำเภอม่วงสามสิบ

## ที่มาของชื่ออำเภอ
พื้นที่ที่ชาวบ้านมาตั้งรกรากทำมาหากินครั้งแรกในท้องที่อำเภอเหล่าเสือโก้กนั้นมีสภาพเป็น "เหล่า" (ไร่ร้าง) มีชื่อเดิมว่า "บ้านเหล่านาชี" อุดมไปด้วยแหล่งน้ำและป่าไม้ เสือเป็นสัตว์ป่าชนิดหนึ่งที่อาศัยอยู่ชุกชุมในพื้นที่และมักจะเข้ามาลักจับสัตว์เลี้ยงกินเป็นอาหารอยู่เสมอ มีเรื่องเล่าขานกันมาว่า เช้ามืดวันหนึ่งมีคนเดินไปเจอเสือโดยบังเอิญ เสือจึงร้อง "โก้ก" (โฮก) ด้วยความตกใจและวิ่งหนีไป นับเป็นนิมิตหมายที่ดี ชาวบ้านจึงได้พากันตั้งชื่อหมู่บ้านแห่งนี้เสียใหม่ว่า "บ้านเหล่าเสือโก้ก"

## ประวัติ
ท้องที่อำเภอเหล่าเสือโก้กเดิมเป็นส่วนหนึ่งของอำเภอเมืองอุบลราชธานี ทางราชการได้แบ่งพื้นที่การปกครองออกมาตั้งเป็น **กิ่งอำเภอเหล่าเสือโก้ก** ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น **อำเภอเหล่าเสือโก้ก** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอเหล่าเสือโก้กแบ่งเขตการปกครองย่อยออกเป็น 4 ตำบล 55 หมู่บ้าน ได้แก่

### การปกครองส่วนท้องถิ่น
ท้องที่อำเภอเหล่าเสือโก้กประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลเหล่าเสือโก้ก** ครอบคลุมพื้นที่ตำบลเหล่าเสือโก้กทั้งตำบล
* **องค์การบริหารส่วนตำบลโพนเมือง** ครอบคลุมพื้นที่ตำบลโพนเมืองทั้งตำบล
* **องค์การบริหารส่วนตำบลแพงใหญ่** ครอบคลุมพื้นที่ตำบลแพงใหญ่ทั้งตำบล
* **องค์การบริหารส่วนตำบลหนองบก** ครอบคลุมพื้นที่ตำบลหนองบกทั้งตำบล

## โรงเรียนในอำเภอ
* โรงเรียนหกสิบพรรษาวิทยาคม อุบลราชธานี

## อ้างอิง

หเล่าเสือโก้ก
อาขยาน

**อาขยาน** เป็นบทท่องจำของภาษาไทย ที่ว่าด้วยเรื่องเกี่ยวกับการใช้คำให้ถูกต้อง ตัวอย่างโคลงกลอน บทอาขยานบางบทยังได้สอดแทรกข้อคิดและคติสอนใจเอาไว้ด้วย
## แหล่งข้อมูลอื่น

หมวดหมู่:ภาษาไทย
หมวดหมู่:บทอาขยาน
อำเภอสว่างวีระวงศ์

**สว่างวีระวงศ์** เป็นอำเภอหนึ่งของจังหวัดอุบลราชธานี

## ที่ตั้งและอาณาเขต
อำเภอสว่างวีระวงศ์ตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองอุบลราชธานี อำเภอดอนมดแดง และอำเภอตาลสุม
* **ทิศตะวันออก** ติดต่อกับอำเภอพิบูลมังสาหาร
* **ทิศใต้** ติดต่อกับอำเภอพิบูลมังสาหารและอำเภอนาเยีย
* **ทิศตะวันตก** ติดต่อกับอำเภอวารินชำราบ

## ประวัติ

ท้องที่อำเภอสว่างวีระวงศ์เดิมเป็นส่วนหนึ่งของอำเภอวารินชำราบ ทางราชการได้แบ่งพื้นที่การปกครองออกมาตั้งเป็น **กิ่งอำเภอสว่างวีระวงศ์** ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น **อำเภอสว่างวีระวงศ์** โดยมีผลบังคับตั้งแต่วันที่ 8 กันยายน ปีเดียวกัน

ชื่อของอำเภอนี้ได้ตั้งขึ้นตามนามของพระมหาเถระชาวอุบลราชธานีผู้มีสมณศักดิ์เดียวกัน 2 รูป คือ สมเด็จพระมหาวีรวงศ์ (อ้วน ติสฺโส) และสมเด็จพระมหาวีรวงศ์ (พิมพ์ ธมฺมธโร) ซึ่งเป็นพระเถระฝ่ายคันถธุระที่ชาวอุบลราชธานีให้ความนับถือเป็นอย่างยิ่ง โดยเฉพาะสมเด็จพระมหาวีรวงศ์ (พิมพ์ ธมฺมธโร) ท่านมีชาติกำเนิดที่บ้านสว่าง ในเขตอำเภอสว่างวีระวงศ์ปัจจุบัน อนึ่ง สมเด็จพระมหาวีรวงศ์ทั้งสองรูปยังมีความสัมพันธ์ทางเครือญาติเป็นอา-หลาน ในสกุลเดียวกัน (คือ สกุลแสนทวีสุข) และในทางศาสนา ยังเป็นพระอุปัชฌาย์-อันเตวาสิกในสำนักเดียวกันอีกด้วย

## การแบ่งเขตการปกครอง
### การปกครองส่วนภูมิภาค
อำเภอสว่างวีระวงศ์แบ่งเขตการปกครองย่อยออกเป็น 4 ตำบล 57 หมู่บ้าน ได้แก่

### การปกครองส่วนท้องถิ่น
ท้องที่อำเภอสว่างวีระวงศ์ประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลท่าช้าง** ครอบคลุมพื้นที่ตำบลท่าช้างทั้งตำบล
* **เทศบาลตำบลสว่าง** ครอบคลุมพื้นที่ตำบลสว่างทั้งตำบล
* **เทศบาลตำบลบุ่งมะแลง** ครอบคลุมพื้นที่ตำบลบุ่งมะแลงทั้งตำบล
* **เทศบาลตำบลแก่งโดม** ครอบคลุมพื้นที่ตำบลแก่งโดมทั้งตำบล

## สถานศึกษา
โรงเรียนมัธยมศึกษา  1  แห่ง
โรงเรียนขยายโอกาส  3  แห่ง
โรงเรียนประถมศึกษา  20  แห่ง

## อ้างอิง

สว่างวีระวงศ์
ต่อมบาร์โทลิน

**ต่อมบาร์โทลิน** () คือต่อมที่อยู่บริเวณปากช่องคลอด 2 ข้าง มีขนาดประมาณ 0.5-1.5 เซนติเมตร และมีท่อของต่อมยาว 1.5-2 เซนติเมตร เมื่อมีการกระตุ้นทางเพศ จะหลั่งสารเมือกออกมา 

## อ้างอิง

หมวดหมู่:ต่อม
วัยอลวน

**วัยอลวน** เป็นภาพยนตร์ไทยที่ออกฉายในปี พ.ศ. 2519 กำกับโดยเปี๊ยก โปสเตอร์ จากบทประพันธ์ของ บุญญรักษ์ นิลวงศ์ เจ้าของเรื่องราวที่เกิดขึ้นจริง ๆ ในหนัง ซึ่งรับหน้าที่เป็นผู้ช่วยผู้กำกับด้วย 

วัยอลวนเป็นภาพยนตร์วัยรุ่นเรื่องแรก ๆ ที่เปลี่ยนแนวทางของภาพยนตร์สมัยนั้น ที่พระเอกจะต้องเป็นสุภาพบุรุษหน้าตาดี ร่างกายกำยำ ชำนาญศิลปะการต่อสู้ ผู้กำกับเลือกใช้ไพโรจน์ สังวริบุตร นักแสดงหน้าใหม่รูปร่างผอมเกร็ง ท่าทางยียวนกวนประสาท มารับบทพระเอก

การที่ภาพยนตร์เรื่องนี้ฉีกแนวไปจากเรื่องอื่น ทำให้ในระยะแรกภาพยนตร์เรื่องนี้ขายไม่ได้ ไม่มีโรงภาพยนตร์ใดยอมซื้อเรื่องนี้ไปฉาย ประกอบกับช่วงนั้นเพิ่งเกิดความรุนแรงในเหตุการณ์ 6 ตุลาได้ไม่นาน แต่จากการจัดกิจกรรมของผู้ฉาย จัดรอบพิเศษให้กับนักเรียน ทำให้เกิดกระแสบอกต่อ  ประกอบกับมีเพลงประกอบที่ได้รับความนิยม คือเพลง สุขาอยู่หนใด น่ารัก ร้องและเล่นกีตาร์โดย ชัยรัตน์ เทียบเทียม  ทำให้ภาพยนตร์เรื่องนี้มีรายได้สูงสุด ถึง 8 ล้านบาท และมีการสร้างภาคต่อ คือ รักอุตลุด ฉายในปี พ.ศ. 2520 และ ชื่นชุลมุน ฉายในปี พ.ศ. 2521

จากความนิยมของภาพยนตร์เรื่องนี้ ทำให้ชื่อเล่น **ตั้ม** และ **โอ๋** เป็นที่นิยมมากในสมัยนั้น 

ในปี พ.ศ. 2530 ได้มีการสร้างเป็นละครโทรทัศน์ ทางช่อง 3 นำแสดงโดย ตฤณ เศรษฐโชค, เพ็ญพิสุทธิ์ คงสมุทร, รัตนาภรณ์ อินทรกำแหง, สมควร กระจ่างศาสตร์ 

ในปี พ.ศ. 2548 วัยอลวน ได้กลับมาฉายอีกครั้งในเทศกาลภาพยนตร์ Bangkok Film เมื่อวันที่ 17 มกราคม และวันที่ 8 พฤษภาคม และ 13 พฤษภาคม  เป็นส่วนหนึ่งของการประชาสัมพันธ์ภาพยนตร์ภาคต่อ วัยอลวน 4 : ตั้ม-โอ๋ รีเทิร์น ผลงานกำกับโดย ฤทัยวรรณ วงศ์สิรสวัสดิ์ 

ภาพยนตร์เรื่องนี้ยังเป็นหนี่งในภาพยนตร์ไทย 100 เรื่องที่คนไทยควรดู  และหนึ่งในภาพยนตร์ที่ได้รับการขึ้นทะเบียนมรดกภาพยนตร์ของชาติครั้งที่ 3 

## เรื่องย่อ
ตั้ม (ไพโรจน์ สังวริบุตร) เด็กหนุ่มจากจังหวัดเพชรบูรณ์ เข้ากรุงเทพโดยมุ่งมั่นจะสอบเข้าเรียนคณะสถาปัตยกรรมศาสตร์ แต่สอบเข้าไม่ได้ เลยเบนเข็มเข้าเรียนคณะนิติศาสตร์แทน พร้อมกับรับสอนหนังสือพิเศษหารายได้

นายเมศ (สมควร กระจ่างศาสตร์) เจ้าของบ้านที่ตั้มเช่าอยู่ มีลูกสาวอยู่สองคน คือ อ้อ (จิระวดี อิศรางกูร ณ อยุธยา) และ โอ๋ (ลลนา สุลาวัลย์) คุณพ่อหวงลูกสาวมาก คอยกีดกันไอ้หนุ่มจากบ้านนอกต่าง ๆ นานา เป็นไม้เบื่อไม้เมากันถึงขนาดตั้มประกาศว่า *ผมต้องเอาลูกสาวบ้านนี้มาทำเมียให้ได้!*

เดิมตั้มตั้งใจจะจีบอ้อ นิสิตใหม่จากมหาวิทยาลัยเกษตรศาสตร์เป็นแฟน  แต่ต้องมาคอยสอนหนังสือพิเศษให้โอ๋ เด็กสาวแก่นแก้ว ขี้เอาแต่ใจ เมื่อเวลาผ่านไป ด้วยความสนิทสนมและเห็นอกเห็นใจ (ท่ามกลางการกีดกันจากคุณพ่อ) ก็ค่อย ๆ พัฒนาไปเป็นความรัก

## นักแสดงนำ
* ไพโรจน์ สังวริบุตร รับบท ตั้ม 	
* ลลนา สุลาวัลย์ รับบท โอ๋

## เพลงประกอบ
ภาพยนตร์ที่เพลงประกอบที่มีชื่อเสียง 2 เพลง คือ
* สุขาอยู่หนใด ขับร้องโดย ชัยรัตน์ เทียบเทียม แต่งโดย ปิยะพล เอนกบุณย์ 
* น่ารัก ขับร้องโดย ชัยรัตน์ และ สุภาภรณ์ เทียบเทียม (น้องสาวของชัยรัตน์) แต่งโดย สุนทรสิงห์ วัชรเสถียร

## อ้างอิง

* ตั้ม กับ โอ๋ วัยรุ่นไทย ยุคปี 2519 จาก OKNation
* รำลึก...วัย (เคย) อลวน
* เสียงบรรยาย โดยผู้กำกับเปี๊ยก โปสเตอร์ และฤทัยวรรณ วงศ์สิรสวัสดิ์ และคำบรรยายจากดีวีดี วัยอลวน 4

หมวดหมู่:ภาพยนตร์ไทยที่ออกฉายในปี พ.ศ. 2519
หมวดหมู่:ภาพยนตร์ที่กำกับโดย เปี๊ยก โปสเตอร์
หมวดหมู่:ภาพยนตร์ซีรีส์ไทย
หมวดหมู่:มรดกภาพยนตร์ของชาติ
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:100 ภาพยนตร์ไทยที่คนไทยควรดู
อำเภอรัตนวาปี

**รัตนวาปี** เป็นอำเภอในจังหวัดหนองคาย เดิมเป็นส่วนหนึ่งของอำเภอโพนพิสัย

## ที่ตั้งและอาณาเขต
อำเภอรัตนวาปี มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับแขวงบอลิคำไซ (ประเทศลาว)
* **ทิศตะวันออก** ติดต่อกับอำเภอปากคาด (จังหวัดบึงกาฬ)
* **ทิศใต้** ติดต่อกับอำเภอเฝ้าไร่ อำเภอโพนพิสัย และอำเภอโซ่พิสัย (จังหวัดบึงกาฬ)
* **ทิศตะวันตก** ติดต่อกับแขวงบอลิคำไซ (ประเทศลาว)

## ประวัติ
ท้องที่อำเภอรัตนวาปีเดิมเป็นส่วนหนึ่งของอำเภอโพนพิสัย ทางราชการได้แบ่งพื้นที่การปกครองออกมาตั้งเป็น **[[อำเภอรัตนวาปี|กิ่งอำเภอรัตนวาปี]]** ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 มีผลบังคับตั้งแต่วันที่ 1 เมษายน พ.ศ. 2538 และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น ***อำเภอรัตนวาปี*** โดยมีผลบังคับตั้งแต่วันที่ 8 กันยายน ปีเดียวกัน ส่วนนายอำเภอคนแรกของอำเภอคือ นายคณกร เครือวรรณ

## การแบ่งเขตการปกครอง
### การปกครองส่วนภูมิภาค
อำเภอรัตนวาปีแบ่งเขตการปกครองย่อยออกเป็น 5 ตำบล 62 หมู่บ้าน ได้แก่

### การปกครองส่วนท้องถิ่น
ท้องที่อำเภอรัตนวาปีประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลนาทับไฮ** ครอบคลุมพื้นที่ตำบลนาทับไฮทั้งตำบล
* **องค์การบริหารส่วนตำบลรัตนวาปี** ครอบคลุมพื้นที่ตำบลรัตนวาปีทั้งตำบล
* **องค์การบริหารส่วนตำบลบ้านต้อน** ครอบคลุมพื้นที่ตำบลบ้านต้อนทั้งตำบล
* **องค์การบริหารส่วนตำบลพระบาทนาสิงห์** ครอบคลุมพื้นที่ตำบลพระบาทนาสิงห์ทั้งตำบล
* **องค์การบริหารส่วนตำบลโพนแพง** ครอบคลุมพื้นที่ตำบลโพนแพงทั้งตำบล

## การศึกษา
อำเภอรัตนวาปีมีโรงเรียนในระดับมัธยมศึกษา 3 แห่ง ได้แก่
* **โรงเรียนประชาบดีพิทยาคม** ตั้งอยู่ในพื้นที่ตำบลโพนแพง
* **โรงเรียนบ้านโนนสวรรค์ ** ตั้งอยู่ในพื้นที่ตำบลรัตนวาปี (โรงเรียนขยายโอกาส)
* **โรงเรียนพระบาทนาสิงห์พิทยาคม** ตั้งอยู่ในพื้นที่ตำบลพระบาทนาสิงห์

## ศาสนา
อำเภอรัตนวาปีมีวัดในพระพุทธศาสนา ดังนี้
* **วัดเปงจานเหนือ**  ตั้งอยู่ริมแม่น้ำโขง เขตตำบลโพนแพง
* **วัดโพนคำ**  ตั้งอยู่ติดทางหลวงในเขตตำบลโพนแพง
* **วัดหนองคอน**  ตั้งอยู่ติดทางหลวงในเขตตำบลโพนแพง
* **วัดทรงธรรม**  ตั้งอยู่ริมแม่น้ำโขงเขตตำบลโพนแพง
* **วัดเปงจานคราราม** ตั้งอยู่ริมแม่น้ำโขงเขตตำบลบ้านต้อน
* **วัดธาตุชัยศรี**  ตั้งอยู่ริมแม่น้ำโขงเขตตำบลรัตนวาปี
* **วัดน้ำเป**  ตั้งอยู่ริมแม่น้ำโขงเขตตำบลรัตนวาปี
* **วัดพระบาทนาหงส์**  ตั้งอยู่เขตตำบลพระบาทนาสิงห์
* **วัดเจริญชัย**  ตั้งอยู่เขตทางหลวงเขตตำบลรัตนวาปี
* **วัดชัยศรี**  ตั้งอยู่ริมแม่น้ำโขงเขตตำบลบ้านต้อน

## อ้างอิง

รัตนวาปี
หมวดหมู่:เขตแดนไทย–ลาว
นกปีกลายสก็อต

thumb|'' Garrulus glandarius ''

**นกปีกลายสก็อต** (; ) เป็นนกขนาดกลางในวงศ์นกกา (Corvidae)

## ลักษณะ
ขนาดลำตัวยาวประมาณ 33 เซนติเมตร ตัวสีน้ำตาลออกแดง ปลายปีกสีฟ้ามีแถบขวางเป็นริ้ว ๆ สีขาว ตะโพกสีขาว กระหม่อมและหางสีดำ หน้าผาก แก้ม คาง และคอสีขาว และเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 

## แหล่งอาศัย
พบในป่าเต็งรัง ป่าดิบแล้ง เทือกเขาหิมาลัย จีน ไต้หวัน และเอเชียตะวันออกเฉียงใต้ ในประเทศไทยพบทางภาคเหนือ ภาคตะวันตก และภาคตะวันออกเฉียงเหนือ มันชอบอยู่เดี่ยว บางครั้งพบเป็นคู่หรือฝูงเล็ก ๆ หากินอยู่ในระดับกลางของยอดไม้ โดยกระโดดจากกิ่งหนึ่งไปยังอีกกิ่งหนึ่ง ระหว่างเคลื่อนที่มักส่งเสียงร้องไปด้วย คล้ายเป็นการเรียกสมาชิกในฝูง

## อาหาร
นกปีกลายสก็อตเป็นนกที่กินอาหารเกือบทุกชนิด ทั้งผลไม้เปลือกแข็งและเปลือกอ่อน ตลอดจนแมลงและสัตว์ขนาดเล็ก

## การสืบพันธุ์
นกปีกลายสก็อตมีฤดูผสมพันธุ์ในช่วงเดือนมีนาคม-พฤษภาคม ทำรังตามกิ่งไม้ วางไข่ 4-5 ฟอง ไข่สีน้ำตาลแกมเขียว มีลายสีน้ำตาล ทั้งตัวผู้และตัวเมียจะช่วยกันฟักไข่และเลี้ยงดูลูกอ่อน โดยใช้เวลาฟักไข่ 17-18 วัน

## อ้างอิง

* นกปีกลายสก็อต

## แหล่งข้อมูลอื่น

หมวดหมู่:วงศ์นกกา
ปีกลายสก็อต
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน